Paterna celebra les Bodes d’Or de 28 matrimonis paterners
23/10/2015

# Paterna celebra les Bodes d’Or de 28 matrimonis paterners

[![Paterna celebra les Bodes d’Or de 28 matrimonis paterners](/images/noticias/2015/10/bodas-oro-2015.jpg)](/images/noticias/2015/10/bodas-oro-2015.jpg)

23.10.2015

L’Ajuntament de Paterna ha homenatjat hui als 28 matrimonis del municipi que, enguany, compleixen 50 anys de casats.

Per a celebrar estes Bodes d’Or, l’alcalde de Paterna, Juan Antonio Sagredo, i el regidor de Protecció a les Persones i Participació Ciutadana, Julio Fernández, han rebut a les parelles en el saló de plens del consistori en una recepció on s’ha emés un vídeo amb fotografies antigues i actuals dels matrimonis homenatjats i se’ls ha fet entrega d’una placa commemorativa i un ram de flors.

Durant l’acte, Sagredo ha felicitat els assistents per eixos 50 anys de vida en comú i els ha definit com “un exemple d’unió i convivència en el temps” alhora que ha destacat el “reconeixement i suport del consistori a tots els matrimonis paterners que aconsegueixen arribar junts a la celebració d’este aniversari tan emotiu i entranyable”.

Per la seua banda, Julio Fernández ha subratllat “el mèrit d’estos matrimonis per viure i conviure durant cinc dècades” i ha assenyalat que “per a l’Ajuntament de Paterna és un orgull poder tindre entre els seus veïns a tantes parelles que compleixen 50 anys junts, ja que este 2015 són el doble que en 2014”.

Així mateix, el primer edil ha acudit este matí junt amb Julio Fernández a felicitar a un dels 28 matrimonis homenatjats que, per raons de salut, no podien assistir a l’acte per a traslladar-li la felicitació del consistori paterner pel seu 50 aniversari de bodes.

Després de finalitzar l’acte, les parelles han disfrutat d’un dinar amb ball en un restaurant del municipi.

Pots consultar l'àlbum de fotografies dels homenatjats en el [següent enllaç](https://www.facebook.com/media/set/?set=a.898975133526010.1073741896.107577729332425&type=3 "Bodas de Oro 2015")